Борис Младенов-Young
През късна нощ от дълъг път…

chitanka.info

През късна нощ от дълъг път

се връщах през гора пешком;

зовеше ме назад дългът

към роден кът, към бащин дом.

Пристигнах до пенлив поток,

приседнах морен на брега;

над мен блестеше лунен рог,

под мен клокочеше бода.

И както замечтан следях

светулки, мигащи с крилца,

дочух звънлив момински смях

и суха съчка изпращя.

Обърнах се и онемях —

пред мен на лунна светлина

се къпеше със звезден прах

русалка с дива красота!

Тя решеше коси с ръка,

изтегната на горски пън,

към нея тръгнах, но беда —

събудих се от своя сън.

с. Лехчево — 1950 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.